钦定古今图书集成/明伦汇编/交谊典/第080卷 > 魏徐干中论 > 《虚道》
## 钦定古今图书集成/明伦汇编/交谊典/第080卷 > 魏徐干中论 > 《虚道》

舜之在乡党也，非家馈而户赠之也，人莫不称善焉；
象之在乡党也，非家夺而户掠之也，人莫不称恶焉。
由此观之，人无贤愚，见善则誉之，见恶则谤之，此人
情也。未必有私爱也，未必有私憎也。今夫立身不为
人之所誉，而为人之所谤者，未尽为善之理也。尽为
善之理，将若舜焉。人虽与舜不同，其敢谤之乎？